PISA
Suomen tulokset

Vuonna 2000 Suomi oli 32 maan joukossa ensimmäinen lukutaidossa, kolmas luonnontieteissä ja neljäs matematiikassa.
Vuonna 2003 suomalaisoppilaat sijoittuivat 41 maan joukossa ensimmäiselle sijalle lukutaidossa ja luonnontieteissä sekä toiselle sijalle matematiikassa ja ongelmaratkaisussa.
Vuonna 2006 Suomi sijoittui 56 maan joukossa ensimmäiseksi luonnontieteissä sekä toiseksi matematiikassa ja lukutaidossa.
Vuonna 2009 Suomen sijoitukset olivat hiukan heikentyneet, ja Suomi oli 65 maan joukossa toinen luonnontieteissä, kolmas lukutaidossa ja kuudes matematiikassa.
Vuonna 2012 Suomi ei enää ollut OECD:n ykkösmaa yhdelläkään osa-alueella. Kaikkiaan 65 maan joukossa Suomi oli luonnontieteissä viides, lukutaidossa kuudes, ongelmaratkaisussa yhdeksäs ja matematiikassa 12:s. Tulokset osoittivat suomalaisoppilaiden taitojen heikenneen. Vertailuun oli kuitenkin tullut Aasiasta mukaan uusia maita, jotka sijoittuivat vertailussa kärkeen, joten Suomen putoamínen oli ennakoitavissa. Lukutaidon ja luonnontieteiden osalta Suomi oli Euroopan maista paras.
Vuonna 2015 Suomi oli 73 maan joukossa lukutaidossa neljäs, luonnontieteissä viides ja matematiikassa 13:s. Viro nousi Euroopan ykköseksi vuoden 2015 PISA-kokeissa. Suomalaisten oppilaiden lukutaitotulokset ovat pääsääntöisesti laskeneet vuodesta 2006 alkaen.
| Suomen pisteet ja sijoitukset PISA-tutkimuksissa> Vuosi.Vuosi.Vuosi | Suomen pisteet ja sijoitukset PISA-tutkimuksissa> Matematiikka.pisteet. | Suomen pisteet ja sijoitukset PISA-tutkimuksissa> Matematiikka.sijoitus.OECD | Suomen pisteet ja sijoitukset PISA-tutkimuksissa> Matematiikka.sijoitus.kaikki | Suomen pisteet ja sijoitukset PISA-tutkimuksissa> Lukutaito.pisteet. | Suomen pisteet ja sijoitukset PISA-tutkimuksissa> Lukutaito.sijoitus.OECD | Suomen pisteet ja sijoitukset PISA-tutkimuksissa> Lukutaito.sijoitus.kaikki | Suomen pisteet ja sijoitukset PISA-tutkimuksissa> Luonnontieteet.pisteet. | Suomen pisteet ja sijoitukset PISA-tutkimuksissa> Luonnontieteet.sijoitus.OECD | Suomen pisteet ja sijoitukset PISA-tutkimuksissa> Luonnontieteet.sijoitus.kaikki | Suomen pisteet ja sijoitukset PISA-tutkimuksissa> Ongelmanratkaisu.pisteet. | Suomen pisteet ja sijoitukset PISA-tutkimuksissa> Ongelmanratkaisu.sijoitus.OECD | Suomen pisteet ja sijoitukset PISA-tutkimuksissa> Ongelmanratkaisu.sijoitus.kaikki | Suomen pisteet ja sijoitukset PISA-tutkimuksissa> Taloustieteet.pisteet. | Suomen pisteet ja sijoitukset PISA-tutkimuksissa> Taloustieteet.sijoitus.OECD | Suomen pisteet ja sijoitukset PISA-tutkimuksissa> Taloustieteet.sijoitus.kaikki | Suomen pisteet ja sijoitukset PISA-tutkimuksissa> Maita/alueita mukana.Maita/alueita mukana.OECD | Suomen pisteet ja sijoitukset PISA-tutkimuksissa> Maita/alueita mukana.Maita/alueita mukana.kaikki |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2000 | 536 | 4. | 4. | 546 | 1. | 1. | 538 | 3. | 3. | - | - | - | - | - | - | 28 | 32 |
| 2003 | 544 | 1. | 2. | 543 | 1. | 1. | 548 | 1. | 1. | 548 | 2. | 2. | - | - | - | 30 | 41 |
| 2006 | 548 | 1. | 2. | 547 | 2. | 2. | 563 | 1. | 1. | - | - | - | - | - | - | 30 | 56 |
| 2009 | 541 | 2. | 6. | 536 | 2. | 3. | 554 | 1. | 2. | - | - | - | - | - | - | 33 | 65 |
| 2012 | 519 | 6. | 12. | 524 | 3. | 6. | 545 | 2. | 5. | 523 | 4. | 9. | - | - | - | 34 | 65 |
| 2015 | 511 | 7. | 13. | 526 | 2. | 4. | 531 | 3. | 5. | - | - | - | - | - | - | 34 | 73 |
| 2018 | 507 | 11. | 16. | 520 | 3. | 7. | 522 | 3. | 6. | - | - | - | 537 | 2. | 2. | 37 | 79 |
| 2022 | 484 | 16. | 20. | 490 | 10. | 14. | 511 | 5. | 9. | - | - | - | - | - | - | 37 | 81 |
Lihavoituna sen osa-alueen pisteet, jota on painotettu kyseisenä vuonna. - = Osa-alue ei ole mukana kyseisenä vuonna.